b'\n_START_ARTICLE_\nPala\xc4\x8da Karla V.\n_START_PARAGRAPH_\nPala\xc4\x8da Karla V. je renesan\xc4\x8dna stavba v Granadi, ju\xc5\xbena \xc5\xa0panija, ki se nahaja na vrhu hriba Assabica, znotraj Nasridske utrdbe Alhambra._NEWLINE_Ukazal jo je zgradili Karel V. Habsbur\xc5\xa1ki, ki si je \xc5\xbeelel postaviti stalno prebivali\xc5\xa1\xc4\x8de v bli\xc5\xbeini pala\xc4\x8de Alhambra. \xc4\x8ceprav so si katoli\xc5\xa1ki monarhi \xc5\xbee spremenili nekatere prostore Alhambre po osvojitvi mesta leta 1492, se je Karel V. namenil zgraditi bivali\xc5\xa1\xc4\x8de primerno za cesarja. Projekt je dobil Pedro Machuca, arhitekt, katerega biografija in vplivi so slabo znani. Takrat je bila \xc5\xa1panska arhitektura pre\xc5\xbeeta s slogom plateresco, \xc5\xa1e vedno s sledmi gotskega izvora. Machuca je zgradil pala\xc4\x8do, ki je ustrezala stilisti\xc4\x8dno manierizmu, na\xc4\x8dinu, ki je bil \xc5\xa1e vedno v povojih v Italiji. Zunanjost stavbe uporablja tipi\xc4\x8dno renesan\xc4\x8dno kombinacijo rustikalnosti na ni\xc5\xbeji eta\xc5\xbei in klesanca na zgornjem delu. Tudi \xc4\x8de je bil Machuca res sprejet v Michelangelov atelje v \xc4\x8dasu gradnje pala\xc4\x8de leta 1527, je slednji oblikoval \xc5\xa1e ve\xc4\x8dino svojih arhitekturnih del._NEWLINE_Pala\xc4\x8da je 17 metrov visoka in meri 63 n v kvadrat, ki vsebuje notranje kro\xc5\xbeno dvori\xc5\xa1\xc4\x8de. Glavna zna\xc4\x8dilnost te zgradbe je manieristi\xc4\x8dna, nima precedensa v renesan\xc4\x8dni arhitekturi in jo postavlja med avantgardo svojega \xc4\x8dasa. Pala\xc4\x8da ima dve nadstropji (brez upo\xc5\xa1tevanja vmesne eta\xc5\xbee - (mezanin)). Na zunanjosti je ni\xc5\xbeji del v toskanskem redu, medtem ko je zgornji v jonskem redu, izmeni\xc4\x8dno s pilastri in okna s pedimentom. Obe glavni fasadi imata portale, narejene iz kamna iz Sierre Elvira._NEWLINE_Kro\xc5\xbena teras ima tudi dve nadstropji. Ni\xc5\xbeja je sestavljen iz stebri\xc5\xa1\xc4\x8da (kolonada) v dorskem redu iz konglomeratnega kamna, z ortodoksno klasi\xc4\x8dnim ogredjem, ki ga oblikujejo triglifi in metope. Zgornje nadstropje ima stilizirano jonsko stebri\xc5\xa1\xc4\x8de z ogredjem brez dekoracije. Ta organizacija teras ka\xc5\xbee globoko poznavanje arhitekture rimskega imperija, bila je oblikovana v \xc4\x8distem renesan\xc4\x8dnem slogu ampak s svojo ukrivljeno obliko, ki presene\xc4\x8da obiskovalce, ki vstopajo. Notranji prostori in stopni\xc5\xa1\xc4\x8da so urejena v kombinaciji kvadrata in kroga. Podobne estetske naprave bi se razvile v naslednjih desetletjih po klasifikaciji manierizma._NEWLINE_Pala\xc4\x8da ni bila zaklju\xc4\x8dena in je ostala brez strehe do poznega dvajsetega stoletja.'